Racin Kolnes

Racin Kolnes (født 24. oktober 1898 på Sola i Norge, død 12. mai  1958 i Stavanger) var en norsk luthersk misjonær og prest som virket i Kina.

Liv og virke
Han var sønn av Hans Martin Hansen (1861–1905) og Berte Marie Ommundsdatter (1865–1937).  

Han tok examen artium i 1921 og studerte ved Misjonsskolen i Stavanger 1918–24. Han ble ordinert til prest i Stavanger 28. juni 1924 av biskop Mikkel Bjønness-Jacobsen. 

Han ble utsendt til Kina av Det Norske Misjonsselskap og gikk til å begynne med på språkskole i Nanking 1926-27. I 1927 kom han til misjonsstasjonen i Yiyang og virket i Sinhwa distrikt 1927-33, så etter et hjemmeopphold i Norge i Ningsiang 1935-40, og så ved synodens middelskole i Hunan 1940-41. Han var hjemme 1941–46, kom tilbake til Kina, men måtte avslutte sitt misjonærarbeide i 1947. Han arbeidet fra 1947 for misjonens sak fra Norge. 

Han var gift med Sigrid Zetlitz Kolnes (født Øgreid; 1934–1949), som også virket i misjonen, på dens husflidslærerinneskole. Sønnen Ralph Ditlef Kolnes ble også luthersk prest.

Referanser

Personer fra Sola kommune
Norske misjonærer i Kina
Lutherske misjonærer
Misjonærer tilknyttet Det Norske Misjonsselskap
Norske lutherske prester